stanford-oval/wikipedia huggingface dataset:
Sorsalampi (Hirvensalmi)
Maantietoa

Lampi on 420 metriä pitkä, 210 metriä leveä, ja sen pinta-ala on 6,7 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Lammen vedenpinnan korkeus on 99,9 metriä mpy.
Fotö

| Fotö |
| --- | --- |
 Fotön satamaa.
 Fotö
 Koordinaatit: 57°40′10″N, 11°39′20″E 
Valtio:   Ruotsi
Lääni:  Länsi-Götanmaan lääni
Maakunta:  Bohuslän
Kunta:  Öckerön kunta
Pinta-ala:  
 – Maa:  0,35 km²
Väkiluku:  620
 – Väestötiheys:  1 771,4 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Fotö on saari ja taajama Öckerön kunnassa, Bohuslänin maakunnassa, Ruotsin länsirannikolla. Se on pinta-alaltaan noin 35 hehtaarin suuruinen, ja asukkaita saarella on noin 620. Sieltä on siltayhteys Öckerön suurimmalle saarelle, Hönölle. Siltayhteydellä on ollut suuri merkitys taajamalle, sillä se on onnistunut houkuttelemaan alueelle uusia asukkaita.
Väestönkehitys

| Fotön taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 368 | 368 |
| 1965 | 1965 |    | 374 | 374 |
| 1970 | 1970 |    | 380 | 380 |
| 1975 | 1975 |    | 411 | 411 |
| 1980 | 1980 |    | 450 | 450 |
| 1990 | 1990 |    | 494 | 494 |
| 1995 | 1995 |    | 504 | 504 |
| 2000 | 2000 |    | 529 | 529 |
| 2005 | 2005 |    | 618 | 618 |
| 2010 | 2010 |    | 620 | 620 |
Lähde: Statistiska centralbyrån (SCB).
Garry Tallent

| Garry Tallent |
| --- | --- |
 Garry Tallent Vuonna 2012.
Henkilötiedot
Koko nimi:  Garry Wayne Tallent
Syntynyt: 27. lokakuuta 1949 Detroit, Michigan, Yhdysvallat
Kansalaisuus:  yhdysvaltalainen
Ammatti:  muusikko, tuottaja
Muusikko
Taiteilijanimi:  Garry W. Tallent
Laulukielet:  englanti
Aktiivisena:  1966–
Tyylilajit:  rock
Soittimet:  bassokitara, laulu, kitara, tuuba
Yhtyeet:  The E Street Band, Southside Johnny and the Asbury Jukes
Aiheesta muualla
www.garrytallent.com
  [ Muokkaa Wikidatassa ] [ ohje ]  
Garry Wayne Tallent (s. 27. lokakuuta 1949) on yhdysvaltalainen muusikko, joka tunnetaan Bruce Springsteen and The E Street Bandin bassokitaristina. Tallent on Springsteenin ohella ainut yhtyeessä yhä vuonna 2024 vaikuttava alkuperäisjäsen. Hän on myös taustalaulanut ja soittanut tuubaa E Street Bandissa. Tallent on E Street Bandin ohella toiminut musiikkituottajana ja julkaissut kaksi sooloalbumia vuosina 2016 ja 2019.
Soul Eater

| Soul Eater |
| --- | --- |

ソウルイーター   (Sōru Ītā (Soul Eater, Sielunsyöjä))
Genre: toiminta, yliluonnollinen, huumori, draama, psykologinen, kauhu 
Manga
Tekijä: Atsushi Ōkubo
Julkaisija:  Gangan Comics  Sangatsu Manga
Sarjajulkaisulehti:  Monthly Shōnen Gangan  Yen Plus
Ensimmäinen painatus: 24. kesäkuuta 2003 – 12. elokuuta 2013
Kirjojen lukumäärä: 25 
TV-anime
Ohjaaja: Takuya Igarashi
Studio: Bones
Lähetyskanavat:  TV Tokyo
Alkuperäinen lähetyskierros: 7. huhtikuuta 2008 – 30. maaliskuuta 2009
Jaksojen määrä: 51 
Manga: Soul Eater Not!
Tekijä: Atsushi Ōkubo
Julkaisija:  Gangan Comics
Sarjajulkaisulehti:  Monthly Shōnen Gangan  Yen Plus
Ensimmäinen painatus: 12. tammikuuta 2011 – 10. lokakuuta 2014
Kirjojen lukumäärä:  5 
TV-anime: Soul Eater Not!
Ohjaaja: Masakazu Hashimoto
Studio: Bones
Lähetyskanavat: TV Tokyo, TVO, TVA, AT-X, BS Japan
Alkuperäinen lähetyskierros: 8. huhtikuuta 2014 – 2. heinäkuuta 2014
Jaksojen määrä: 12 
Soul Eater on Atsushi Ōkubon luoma mangasarja, josta on tehty myös saman niminen anime. Animen on tuottanut Bones studio ja mangan julkaisija on Square Enixin omistama Gangan Comics. Sarja on lisensoitu ja sitä kääntää Yen Press. Sangatsu Manga aloitti julkaisun suomeksi toukokuussa 2012. Spin-off-sarja Soul Eater Not!:ia julkaistiin viiden mangakirjan verran vuonna 2011, ja sille on tehty myös anime-sovitus.
Aihe

Shibusen (suom. Kuoleman asetekninen oppilaitos, lempinimeltään Kuokkis) on koulu, jossa oppilaat ovat joko aseenkäyttäjiä tai aseita. Aseenkäyttäjän ja aseen tehtävänä on kerätä 99 pahan ihmisen sielua ja yhden noidan sielu. Sielujen keräämisen jälkeen aseesta tulee arvostettu Kuoleman ase (Death Scythe), jota itse koulun luonut Kuolema (Shinigami-sama) pystyy käyttämään. Oppilaiden työtä vaikeuttavat pahansisuiset noidat, zombiet ja muut hirviöt.
Aiheesta muualla

Mangan viralliset sivut (Arkistoitu – Internet Archive) (japaniksi)
Animen viralliset sivut (Arkistoitu – Internet Archive) (japaniksi)
Soul Eater (Arkistoitu – Internet Archive) TV Tokyon sivuilla (japaniksi)
Soul Eater - Suomen tulevat anime- ja mangajulkaisut
Suolakkokerttuli

| Suolakkokerttuli |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Naamiokerttulit Geothlypis
Laji::  flavovelata
Kaksiosainen nimi
 Geothlypis flavovelata  (Ridgway, 1896) 
Katso myös
   Suolakkokerttuli Wikispeciesissä   Suolakkokerttuli Commonsissa 
Infobox OKNimi-testi OKIUCN-testi OK: 
Suolakkokerttuli (Geothlypis flavovelata) on kerttulien heimoon kuuluva varpuslintu.
Levinneisyys

Suolakkokerttulia tavataan Meksikon koillisosissa. Lajin kannaksi arvioidaan alle 10 000 yksilöä ja se on vähenemässä elinympäristöjen tuhoutumisen takia. Se on luokiteltu silmälläpidettäväksi.
Elinympäristö

Suolakkokerttuli elää makean veden marskimailla.
Sunday

Wikisanakirjassa on tähän liittyvä sananselitys: .
Sunday (suom. sunnuntai) voi tarkoittaa esimerkiksi:
Elokuva, televisio ja radio

Sunnuntai (elokuva), yhdysvaltalaisen elokuvan ohjannut Jonathan Nossiter
Sunday (televisioelokuva), vuonna 2002 ilmestynyt Charles McDougallin ohjaama televisioelokuva
Sunday (australialainen televisio-ohjelma), ajankohtaisohjelma
Sunday (uusi-seelantilainen televisio-ohjelma), ajankohtaisohjelma
Sunday (radio-ohjelma), brittiläinen uskonnollinen ajankohtaisohjelma
Musiikki

"Sunday" (Cranberriesin kappale)
"Sunday" (Hurtsin kappale)
"Sunday" (Sonic Youthin kappale)
"Sunday (The Day Before My Birthday)", Mobyn kappale
"Sunday", Bloc Partyn kappale albumilta A Weekend in the City
"Sunday", David Bowien kappale albumilta Heathen
"Sunday", Sia Furlerin kappale albumilta Colour the Small One
The Sundays, brittiläinen rockyhtye
Sunday, saksalainen solistiyhtye
Sukunimi

Billy Sunday (1862–1935), yhdysvaltalainen baseball-pelaaja ja evankelista
Helen Thompson Sunday (1868–1957), yhdysvaltalainen evankelista
Ibrahim Sunday (s. 1950), ghanalainen jalkapalloilija
Stephen Sunday (s. 1988), nigerialaissyntyinen espanjalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sunday”, voi hakea sivunnimihaulla, laajalla sivunnimihaulla tai tekstihaulla.
Suolakekasvit

| Suolakekasvit |
| --- | --- |
 Merisuolake (Triglochin maritima)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Alismatales
Heimo::  Suolakekasvit Juncaginaceae  Rich.
Suvut
 Lilaea  Tetroncium  Triglochin – suolakkeet 
Katso myös
   Suolakekasvit Wikispeciesissä   Suolakekasvit Commonsissa 
Infobox OKNimi-testi OK: 
Suolakekasvit (Juncaginaceae) on Alismatales-lahkoon kuuluva yksisirkkaisheimo, jossa on kolme sukua ja 15 lajia. Niitä esiintyy lähes kaikkialla maapallolla, mutta erityisesti merenrannoilla.
Suolakekasvit ovat kosteikkoruohoja, joilla on enemmän tai vähemmän yksipintaiset lehdet ja vanallinen, terttumainen tai tähkämäinen kukinto. Kukan kaikki osat ovat erilehtisiä.
Suomessa esiintyy kaksi suolakekasveihin kuuluvaa lajia: hentosuolake (Triglochin palustris) ja merisuolake (Triglochin maritima).
Morfologisia ja anatomisia tuntomerkkejä

Kasvullisten varsien kärkikasvusolukot ovat ainakin joillakin suolakekasveilla kahtia jakautuvia. Varressa on sisäketto (endodermi) tai se puuttuu. Ilmaraot voivat olla tetrasyyttisiä, so. apusoluja on neljä ja niistä kaksi on samansuuntaisia kuin huulisolut, kaksi poikittaista. Lehtiasento on kierteinen, ja lehdet ovat enemmän tai vähemmän yksipintaisia (unifasiaalisia), harvoin lehdet sijaitsevat kahdessa rivissä ja ovat syrjittäisiä (isobifasiaalisia). Toisinaan kasvit ovat sekasopuisia (polygaamisia), so. niillä on sekä yksi- että kaksineuvoisia kukkia. Tavallisesti kukat ovat perällisiä ja suojuslehdettömiä. Kukkalehtien lukumäärä kussakin kiehkurassa vaihtelee yhdestä neljään, ja joskus kukat ovat vastakohtaisia. Kehälehtiä on yhdestä neljään tai jopa kuusi, toisinaan ne puuttuvat. Heteitä on kolmesta kahdeksaan. Emilehtiä on joko yksi tai kolmesta kymmeneen heikosti yhteen kasvaneina. Fertiilit emit sijaitsevat kohdakkain sisempien kehälehtien kanssa. Emin luotti on pensselimäinen. Kussakin emissä on pohjaistukassa yksi tai muutama siemenaihe, jossa on neljästä kuuteen solukerrosta käsittävä laitasolukko. Hedelmä on joko lohkohedelmämäinen tai pähkylämäinen, joskus koukullinen tai siivellinen; kehälehtien jäänteet voivat olla pysyviä. Siemenkuoren eksotesta ja endotegmen -kerroksissa on pintakelmu eli kutikula. Siemenessä voi olla valkuainen (endospermi). Alkiossa on lyhyt ja paksu varsimainen osa (hypokotyyli) ja sivulla sijaitseva sirkkajuuri. Suolakekasvien kromosomiluku on n = 6, 8, 15 jne.
Suvussa Lilaea esiintyy maitiaisputkia. Suolakkeilla (Triglochin) on lehdissään kielekkeet. Tetroncium-lajit ovat kaksikotisia, emi- ja hedekukat sijaitsevat eri yksilöissä; niiden istukkatyyppi on parietaalinen.
Aiheesta muualla

Suomen Lajitietokeskus: Suolakekasvit (Juncaginaceae)
Finto: Kassu – Kasvien suomenkieliset nimet: Suolakekasvit (Juncaginaceae)
ITIS: Juncaginaceae (englanniksi)
Flora of China: Juncaginaceae (englanniksi)
Garry Unger

| Garry Unger> Henkilötiedot |
| --- | --- |
Syntynyt: 7. joulukuuta 1947 (ikä 76) Edmonton, Alberta
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  77 kg
Pelaajaura
Pääsarjaura:  1967–1988
Seurat:  Toronto Maple Leafs (NHL) Detroit Red Wings (NHL) St. Louis Blues (NHL) Atlanta Flames (NHL) Los Angeles Kings (NHL) Edmonton Oilers (NHL)
Garry Douglas "Iron Man" Unger (s. 7. joulukuuta 1947 Edmonton, Alberta, Kanada) on uransa lopettanut kanadalainen jääkiekkoilija, pelipaikaltaan keskushyökkääjä.
Unger pelasi NHL:ssä 16 kautta vuosina 1967-1983 pelaten Toronto Maple Leafsissa, Detroit Red Wingsissa, St. Louis Bluesissa, Atlanta Flamesissa, Los Angeles Kingsissa ja Edmonton Oilersissa.
Unger pelasi NHL:n runkosarjassa 1105 ottelua ja teki tehopisteet 413+391=804 ja sai 1075 jäähyminuuttia.
Unger pelasi 914 perättäistä ottelua NHL:ssä 24. helmikuuta 1968 ja 21. joulukuuta 1979 välisenä aikana.
Jääkiekkouran jälkeen Unger toimi vuosina 1989–2004 päävalmentaja IHL:ssä ja CHL:ssä. Hänen valmentamansa Tulsa Oilers voitti CHL:n mestaruuden vuonna 1993.
Somalianlauluhaukka

| Somalianlauluhaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Melieraxinae
Suku::  Lauluhaukat Melierax
Laji::  poliopterus
Kaksiosainen nimi
 Melierax poliopterus  (Cabanis, 1869) 
Katso myös
   Somalianlauluhaukka Wikispeciesissä   Somalianlauluhaukka Commonsissa 
Infobox OKNimi-testi OKIUCN-testi OK: 
Somalianlauluhaukka (Melierax poliopterus) on itäafrikkalainen äänekäs haukka.
Jotkut tutkijat katsovat, että somalianlauluhaukka on kapinlauluhaukan alalaji, toiset taas pitävät tätä eri lajina.
Koko ja ulkonäkö

Linnun pituus on noin puoli metriä. Aikuisen linnun höyhenpuku on harmaa, vatsapuolelta valkoraitainen. Siipien kärjet ovat tummanharmaat. Nokan tyviosa on keltainen ja koivet punertavat. Sukupuolet ovat samanvärisiä mutta naaras on hieman kookkaampi. Nuori lintu on päältä ruskea ja alta vaalearaitainen.
Esiintyminen

Somalianlauluhaukka elää Afrikan itäosassa eteläisestä Etiopiasta Tansanian keskiosiin. Sen elinympäristön ala on noin 10 miljoonaa neliökilometriä ja maailman populaation koko on 1–10 miljoonaa yksilöä.
Elinympäristö

Laji elää savanneilla, metsänreunoissa, puutarhoissa, pensaikkomailla ja ruohostomailla, joilla kasvaa yksittäisiä puita.
Lisääntyminen

Parit pesivät yksittäin ja rakentavat risupesänsä tuuhean piikkioksaisen puun, tavallisesti akasian, keskiosaan, yleensä 3–10 m korkealle. Naaras munii yhden tai kaksi munaa.
Ravinto

Somalianlauluhaukat syövät liskoja, käärmeitä, kameleontteja, jyrsijöitä, lintuja kyyhkynkokoisiin saakka sekä isoja hyönteisiä.
Georg Henrik Lybecker

Georg Henrik Lybecker (6. syyskuuta 1799 Tuokilan rälssitila, Mietoinen – 21. maaliskuuta 1885 Prästbackan ratsutila, Askola) oli suomalainen Venäjän keisarillisessa armeijassa palvellut kenraalimajuri ja vapaaherra.
Lybeckerin vanhemmat olivat majuri, vapaaherra Georg Henrik Lybecker (1765–1828) ja Christina Margareta Blum (1772–1807). Hän pääsi ylioppilaaksi Turussa 1815 ja opiskeli sitten aluksi vuodesta 1817 alkaen Haapaniemen suomalaisessa topografikoulussa ja tämän koulun lakkauttamisen jälkeen Suomen kadettikoulussa Haminassa. Lybecker valmistui koulusta 1821 ja hän oli aluksi vänrikkinä palveluksessa keisarin seurueessa ja myöhemmin yleisesikunnassa. Hän osallistui Turkkia vastaan käytyyn sotaan 1828–1829. Lybecker ylennettiin aliluutnantiksi 1825, luutnantiksi 1829, alikapteeniksi 1831, kapteeniksi 1832 ja everstluutnantiksi 1836. Hän oli viimeksi 21. jalkaväkidivisioonan majoitusmestarina Helsingissä 1841–1855. Hänestä tuli eversti 1844 ja hän erosi armeijan palveluksesta kenraalimajurina vuonna 1855.
Lybecker osti eläkkeelle jäätyään Prästbackan ratsutilan Askolasta ja muutti sinne asumaan. Hän osallistui säätyvaltopäiville 1863–1864 aatelissukunsa edustajana.
Lybecker oli naimisissa 1843–1847 raahelaisen kauppaneuvos Zachris Franzénin tyttären Sofia Franzénin kanssa ja heillä oli neljä tytärtä. Lapsista tunnetuin oli runoilija Fanny Lybecker.
Frederic Lindfors

Frederic "Keke" Lindfors (s. 19. joulukuuta 1979 Hyvinkää) on suomalainen muusikko, joka tuli tunnetuksi Cliché-yhtyeen laulaja-kitaristina 2000-luvun alussa. Clichén hajoamisen jälkeen hän on toiminut lukuisissa yhtyeissä kitaristina, kitaristi-laulajana sekä basistina (mm. Tyrävyö, The Bluestation, Bat Attack, Los Culitos).
Vuonna 2013 Dynasty Helsinki julkaisi Lindforsin ja Rumpali Jani "Jansku" Tanskasen (Juustopäät) perustaman Frederic's Fault -yhtyeen levyn Parasite. Tanskanen toimii myös basistina Wasted Eggs -yhtyeessä jonka Lindfors perusti vaimonsa kanssa vuonna 2017. Love Is Punk levy-yhtiö julkaisi Wasted Eggsin "Hey Cowgirl" -EP:n vuonna 2019.
Syksyllä 2020 Lindfors liittyi Juustopäät-yhtyeeseen kitaristiksi.
Gadourás

| Gadourás> Γαδουράς |
| --- | --- |
 Gadourás-joen kanavoitua uomaa Gadourásin tekojärven muodostavalla padolla.
Alkulähde:  Attávyros- ja Profítis Ilías -vuoret, Ródos  36°14′25″N, 27°55′05″E
Laskupaikka:  Välimeri, Ródoksen itärannikko  36°08′49″N, 28°04′40″E
Maat:  Kreikka
Gadourás (kreik. Γαδουράς) on joki, joka virtaa Ródoksen saaren keskiosissa Kreikassa. Se saa alkunsa Attávyros- ja Profítis Ilías -vuorten juurelta ja laskee Välimereen saaren itärannikolla. Gadourás on Ródoksen suurin joki ja ainoa, jossa on vettä ympäri vuoden. Joki on padottu, mikä muodostaa Gadourásin tekojärven.
Aiheesta muualla

Kuvia tai muita tiedostoja aiheesta Gadourás Wikimedia Commonsissa
Gadoni

| Gadoni (Adòni) |
| --- | --- |

 Sijainti Nuoron maakunnassa
 Gadoni
 Koordinaatit: 39.912°0′0″N, 9.185°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  43,44 km²
Korkeus:  696 m
Väkiluku:  795
Aikavyöhyke:  UTC+1
 – Kesäaika:  UTC+2
Postinumero:  08030
Suuntanumero(t):    0784
Rekisterikilpi:  NU
 
 http://www.comune.gadoni.nu.it 
Infobox OKVirheellinen NIMI-arvo: 
Gadoni (sardiksi Adòni) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 795 asukasta (vuonna 2016) ja sen pinta-ala on 43,44 neliökilometriä. Se sijaitsee 696 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Gadoni Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
George Finnegan

| Mitalit> Maa:   Yhdysvallat. Olympialaiset .Miesten nyrkkeily | Mitalit> Maa:   Yhdysvallat. Olympialaiset .Miesten nyrkkeily | Mitalit> Maa:   Yhdysvallat. Olympialaiset .Miesten nyrkkeily | Maa:   Yhdysvallat> .Miesten nyrkkeily |
| --- | --- | --- | --- |
|  Kultaa | St. Louis 1904 | kärpässarja |  |
|  Hopeaa | St. Louis 1904 | kääpiösarja |  |
George V. Finnegan (syyskuu 1881 Kalifornia – 28. helmikuuta 1913 San Francisco, Kalifornia) oli yhdysvaltalainen nyrkkeilijä, joka kilpaili vuoden 1904 kesäolympialaisissa Saint Louisissa. Hän voitti siellä kultaa kärpässarjassa ja sai lisäksi hopeamitalin kääpiösarjassa.
Solar Foods

| Solar Foods |
| --- | --- |

Yritysmuoto:  Osakeyhtiö
Perustettu:  2017
Perustaja:  Juha-Pekka Pitkänen, Pasi Vainikka, Sami Holmström, Jero Ahola, Janne Mäkelä, Jari Tuovinen
Toimitusjohtaja:  Pasi Vainikka
Kotipaikka:  Helsinki
Toimiala:  elintarviketeollisuus
Tuotteet:  soleiini
Kotisivu:  www.solarfoods.fi
Infobox OKVirheellinen NIMI-arvo: 
Solar Foods on suomalainen yritys, joka pilotoi teknologiaa, jolla hiilidioksidista tuotetaan sähkön energian avulla bakteerimassaa, jota voidaan hyödyntää ravintoproteiinina. Yhtiö on perustettu vuonna 2017.
Solar Foods valmistaa soleiiniksi kutsumaansa proteiinijauhetta raaka-aineeksi elintarviketeollisuudelle ja suunnittelee myös teknologiansa lisensointia.
Historia > 2017–2019

Solar Foods on niin kutsuttu spin-off, jonka alkuperäinen idea perustuu VTT:n ja  Lappeenrannan-Lahden teknillisen yliopiston (LUT) yhteiseen uusiutuvien energioiden tutkimukseen, joiden takana oleva ajatus ravinnon tuottamisesta pelkästä ilmasta sähkön avulla on peräisin 1960-luvulta. Kun tutkimusryhmä tiedotti kesällä 2017 onnistuneensa tekemään ruokaa ilmasta, keksintö sai kansainvälistä julkisuutta. Yrityksen perustivat samana vuonna tekniikan tohtorit Pasi Vainikka ja Juha-Pekka Pitkänen yhdessä Sami Holmströmin, Jero Aholan, Jari Tuovisen ja Janne Mäkelän kanssa. Yrityksen tavoitteena oli aloittaa proteiinin ensimmäisen vaiheen kaupallinen tuotanto vuoden 2021 aikana tehtaalla, jonka vuosikapasiteetiksi arvioitiin 100 tonnia proteiinia.
Kevääseen 2018 mennessä Solar Foods oli kerännyt 800 000 euron siemenrahoituksen tuotantolaitospilotin rakentamiseen. Pääsijoittajana oli Lifeline Ventures, muiden sijoittajien joukossa oli muun muassa VTT Ventures ja LUT:n kampuksella toimiva sijoitusyhtiö Green Campus Innovations. Yhtiö sai myös Business Finlandilta yli miljoonan euron tuotekehityslainan. Solar Foods alkoi rakentaa bioreaktoritankkia, jossa mikrobia voidaan tuottaa päivittäin kilon verran. Yhtiön aiempi bioreaktori oli ollut noin kahvikupin kokoinen. Solar Foods aikoi hakea EU:n elintarviketurvallisuusvirasto ­EFSA:lta uuselintarvikkeen hyväksyntää, jotta sen tuottamaa proteiinia voitaisiin käyttää ihmisravintona. Syksyllä Solar Foods pääsi mukaan Euroopan avaruusjärjestön yrityshautomoon. Yhtiön tavoitteena oli kehittää hautomossa järjestelmä, jolla ruokaa voidaan valmistaa Marsissa. 40-litraisella bioreaktorilla voidaan tuottaa kuusihenkisen miehistön tarvitsemat proteiinit. Yrityksessä oli kolme työntekijää.
Maaliskuussa 2019 Solar Foods sai Ålandsbankenin Itämeriprojektilta 50 000 euron rahoituksen. Samana keväänä Solar Foods käynnisti pilottilaitoksensa, jonka tuotannosta kehitetään uusia tuotteita kumppaneiden kanssa. Kesällä yritys kertoi suunnittelevansa ensimmäistä tehdasta suurempaa, noin 6000 tonnia vuodessa tuottavaa proteiinitehdasta. Syyskuussa Fazer-konserni ja Solar Foods kertoivat kumppanuudestaan. Se oli osa Solar Foodsin rahoituskierrosta, jolla kerättiin 3,5 miljoonaa euroa omapääomaehtoisina vaihtovelkakirjalainoina Oy Karl Fazer Ab:ltä, Holdix Oy Ab:ltä, Turret Oy Ab:ltä ja Lifeline Venturesilta. Lokakuussa Atomico angel programme liittyi rahoittajien joukkoon.
Historia > 2020–

Huhtikuuhun 2020 mennessä yhtiö oli saanut rahoitusta yhteensä 4,3 miljoonaa euroa. Kesällä yhtiön pilottilaitos tuotti proteiinia 300 grammaa päivässä. Se kertoi tavoittelevansa avaavansa parin vuoden päästä 100 kertaa nykyistä suuremman laitoksen. Sitä seuraava skaalaus olisi tehdasmittakaavaa, noin jalkapallokentän kokoinen laitos.
Huhtikuussa 2021 Valtion Ilmastorahasto antoi Solar Foodsille kymmenen miljoonan euron lainan uutta tehdasta varten. Lokakuuhun mennessä yhtiö oli kerännyt 43 miljoonan euron rahoituksen. Se kertoi alkavansa rakentaa Vantaalle Factory 01 -tehdasta, jossa oli määrä tuottaa vuosittain noin sata tonnia Solein-proteiinia alkuvuodesta 2023 lähtien.
Keväällä 2022 Solar Foods pääsi Nasan vuosia kestäneen ruokakilpailun toisessa vaiheessa 11 finalistin joukkoon. Yhtiö palkittiin kilpailun ensimmäisessä vaiheessa. Yritys tekee yhteistyötä myös Euroopan avaruusjärjestö Esan kanssa. Lokakuussa Solar Foods sai tuotteelleen ensimmäisen uuselintarvikeluvan, Singaporessa. Sillä oli käynnissä lupaprosessit myös EU:ssa, Britanniassa ja Yhdysvalloissa. Yhtiö rakensi Vantaan Vehkalaan ensimmäistä kaupallista tuotantolaitostaan. Halliin asennetaan elektrolyyseri ja kahdeksanmetrinen bioreaktori proteiinin kasvattamista varten. EU-komissio myönsi Solar Foodsille IPCEI-statuksen. Lyhenne IPCEI tarkoittaa tärkeää hanketta, jolla tavoitellaan Euroopan yhteistä etua.
Tammikuussa 2023 kerrottiin, että Solar Foods oli saanut 33,6 miljoonan euron IPCEI-rahoituksen Business Finlandilta vetyhankkeelleen. Kesällä yhtiö aloitti kuluttajatuotteiden myynnin Singaporessa. Singapore on hyvin riippuvainen muiden maiden ruoantuotannosta, sillä maatalous on maassa vähäistä ja 90 prosenttia elintarvikkeista tuodaan ulkomailta.  Japanilaisen Ajinomoto-konsernin kanssa aloitettiin yhteistyö. Syyskuussa kerrottiin, että yhtiö on kehittämässä keinotekoista maitoproteiinia, beetalaktoglobuliinia, kolmen muun organisaation kanssa. Euroopan innovaationeuvoston Hydrocow-projektissa valmistetaan proteiinia vetyä hapettavan bakteerin, hiilidioksidin ja sähkön avulla.
Solein-tuote

Yhtiön tavoitteena on tuottaa ruokaa kasvavalle väestölle hiilineutraalisti niin, ettei ruuantuotantoon tarvittaisi maataloutta. Solein-valmistetta voidaan käyttää esimerkiksi lihan tai maitotuotteiden sijasta tai eläinten rehussa.
Solein-tuote > Valmistus

Solar Foodsin ratkaisussa proteiinia tuottavia mikrobeja kasvatetaan metallisessa bioreaktorissa, jossa kasvatus tapahtuu suljetuissa olosuhteissa käymisteitse synteesikaasussa. Mikrobi on Turun saariston rantasedimentistä vuonna 2018 löydettyä Xanthobacter-suvun bakteerikanta, jota ruokitaan synteesikaasun lisäksi pienellä määrällä hivenaineita. Bakteeri monistaa itseään syyntesikaasun vedyn energialla ja hiilidioksidin hiilellä.